Korruptsiooni ennetamine avalikus sektoris *
Küsi pakkumist
Küsi pakkumist
Korruptsiooni ennetamine avalikus sektoris. Koolitus on praktilise suunitlusega, keskendudes Eesti avaliku sektori toimimispõhimõtetele, avalikule eetikale ja korruptsiooni ennetamise võimalustele.
Osaleja tugineb korruptsiooni ennetamise ja eetika alastele teadmistele tundmaks ära tegelikke ja näilisi tööalaseid huvide konflikti olukordi ning nende lahendamise võimalusi.
Koolituse läbinu
- määratleb ennast õigesti avaliku sektori struktuuris ja on kursis avaliku teenistuses töötamise eripäradega;
- tunneb ära tegelikke ja näilisi huvide konflikti olukordi ning leiab neile lahendamise võimalusi;
- tunneb avalikule teenistusele rakendatavate õigusaktide ja avaliku eetika suhet.
- Eesti avaliku sektori struktuur, toimimise põhimõtted ja väärtused, avaliku eetika kontseptsioon, avaliku sektori töötajate rollid.
- Eetika-alased küsimused, mis tekivad igapäevase tegevuse käigus avaliku ja erasektori vahel.
- Õigusaktide ja avaliku eetika suhe: seadused, normid, eeskirjad, tavad.
- Korruptsioon ja huvide konflikt – korruptsioonisüüteod, toimingupiirangud ja korruptsiooni ennetavad meetmed uues korruptsioonivastases seaduses.
- Enamlevinud probleemid korruptsioonivastase seaduse rakendamisel Eesti avalikus sektoris.
- Korruptsiooni ja huvide konflikti juhtimise ja ennetamise võimalused.
- Eetilise otsustamise oskuste ja eetika-alase kompetentsi arendamine juhtumianalüüsi põhjal.
Lühiloeng, diskussioon ja grupitöö. Diskussiooni ja grupitöö ülesannete valikul lähtutakse rühma koosseisust, päevakajalistest juhtumitest ja ametnikueetika nõukogu avaldatud seisukohtadest.